**  

  



**ĮGYVENDINAMO PROJEKTO**

**,,MATEMATINIS MĄSTYMAS GYVENIMO KOKYBĖS PROJEKTAVIMUI“**

NR. 09.2.1-ESFA-K-728-03-0060

**PRISTATYMAS**

 2020 m. rugsėjo 18 d. pasirašyta sutartis su Europos socialinio fondo agentūra dėl projekto ,,**Matematinis mąstymas gyvenimo kokybės projektavimui**“ įgyvendinimo. Tai ilgalaikis projektas, truksiantis 2 metus.Finansuojama iš Europos socialinio fondo lėšų.

**Projekte dalyvauja Utenos Dauniškio, Kauno Stepono Dariaus ir Stasio Girėno, Kaišiadorių r. Kruonio, Kauno rajono Domeikavos, Klaipėdos „Ąžuolyno“ gimnazijos ir Utenos švietimo centras.**

 **Projekto tikslas** – pagerinti dešimtos klasės mokinių matematikos pasiekimus, diegiant inovatyvų paramos mokiniui modelį, orientuotą į matematiniu mąstymu grįstą gyvenimo kokybės projektavimą.

 **Projekto pagrindinės veiklos**: bendruomenės kompetencijų plėtojimas, siekiant matematiniu mąstymu grįsto gyvenimo kokybės projektavimo; matematinį mąstymą skatinančių priemonių sukūrimas ir jų praktinis taikymas.

 **Siekiami projekto veiklų fiziniai rodikliai:** pedagogai pakėlę kvalifikaciją pagal bendrųjų įgūdžių mokymų programą ,,Matematinis mąstymas gyvenimo kokybės projektavimui"; Ugdymo karjerai praktikumų sukūrimas ir jų taikymas; metodikų sukūrimas; metodiniai susitikimai; matematinį mąstymą skatinančių priemonių įgyvendinimas; stebėsenos įrankių taikymas.

**Projektas prisidės** prie partnerių strateginių tikslų įgyvendinimo, kuriant Gerą mokyklą; Kaišiadorių rajono savivaldybės plėtros iki 2023 strateginio plano tikslo – tobulinti švietimo sistemą, didinti vaikų ir jaunimo užimtumą; Valstybinės švietimo 2013–2022 metų strategijos antro tikslo - skatinti asmenis ir ugdymo įstaigas orientuotis į aukščiausius rezultatus; švietimo turinio įvairovę, atveriant daugiau erdvės mokinių, tėvų ir socialinių partnerių iniciatyvoms bei trečio tikslo įgyvendinimo – sudaryti galimybes vaikų individualių asmenybės gebėjimų plėtojimui skleistis; LR vyriausybės programos tikslo - darnaus švietimo kūrimo; Lietuvos pažangos strategijos „Lietuva 2030“ siekio tapti sumania šalimi, kurioje gera gyventi ir dirbti.

 **Projekto vykdytojas – Utenos Dauniškio gimnazija.**

 **Projekto partneris – Kaišiadorių r. Kruonio gimnazija.**